Lewzirat d lɛeqal d yemdanen-nni yakk yettxalaḍen lḥekma uɣalen ur t-ttwalin ara : ara sqqaren kan : mmi-s n sselṭan, d acu t-yuɣen ? A yuɣ lḥal, medden ttḥebbiren-as, ziɣ-nni netta ar yefka tawaɣit i trika-nsen. Ziɣ-nni, ar di ɛecṛa neɣ ɛecrin n duṛu n wass amezwaru, ar yuɣal yessemɣer taxessart. Yebda s yiwen wexxam izzenz-it, yerna wayeḍ . Yerna izzenz taferka, yernu tis snat... akken... akken ; almi d asmi d-yuki am win ara yegrirben, yerra-d s lexbar, yaf-d kra n wayen akken i s-d-yeǧǧa baba-s yufeg, iṛuḥ. Yemma-s, yuɣ lḥal, ayen iwumi tezmer texdem-it, tenna-as-t ; lameɛna, ur tezmir i wara. Medden nniḍen ur asyettalas ḥed a t-iwelleh neɣ a t-id-yerr s abrid : d acu kan